萬曆初，遷雲南迤東守備。十年，緬甸犯永昌、騰越，巡撫劉世曾請濟師。明年，擢綎遊擊將軍，署騰衝守備事，進副總兵，綎性貪，御下無法。兵譟革任，無何，羅雄變起，巡撫世曾檄調漢土軍禦之。會綎解官至霑益，世曾喜，令與裨將劉紹桂、萬鏊分道討，賊平之。用為廣西參將，移四川。二十年召授五軍三營參將。會朝鮮用師，綎請赴援，詔以副總兵從征，朝鮮略定。